Gronchi Rosa

Gronchi Rosa on harvinainen italialainen vuoden 1961 postimerkki, joka tunnetaan virhepainamastaan. Se oli osa sarjaa, joka julkaistiin presidentti Giovanni Gronchin kolmen Etelä-Amerikan maan vierailun kunniaksi vuonna 1961. 

Presidentti Gronchi sai vierailukutsun Argentiinan, Perun ja Uruguayn presidenteiltä vuonna 1960. Tätä juhlistamaan päätettiin julkaista kolmen postimerkin sarja: 170 liiran sininen Argentiinan, 185 liiran vihreänharmaa Uruguayn ja 205 liiran lilanpinkki Perun merkki. Näiden merkkien suunniteltu virallinen julkaisupäivä oli Gronchin matkan alkamispäivä 6. huhtikuuta 1961 ja voimassaoloaika päättyi vuoden 1962 lopussa.

Merkkejä annettiin kuitenkin myyntiin jo pääsiäismaanantaina 3. huhtikuuta, jotta ne ehtisivät mukaan presidentin lennolle saadakseen lennon erikoisleiman. Samana pääsiäismaanantaina Perun Italian suurlähettiläs Alfonso Arias, joka oli saanut kolmen merkin sarjan, huomasi, että 205 pinkissä merkissä oleva Perun kartta ei ole ollut oikea vaan vuotta 1942 edeltävältä ajalta. Se sisälsi kiistellyn raja-alueen Perun ja Ecuadorin välillä. Syy väärään karttaan oli, että merkin suunnittelija Renato Mura oli piirtänyt merkin käyttäen De Agostinin vuoden 1939 karttaa. 

Välttääkseen poliittisen selkkauksen Italian posti päätti, ettei merkkiä ollut koskaan julkaistu (joka oli teoreettisesti mahdollista, koska virallinen julkaisupäivä oli 6. huhtikuuta). Samalla 6. huhtikuuta kaikki presidentilliselle lennolle menneet aerogrammit varustettiin uudella harmaalla merkillä, jossa oli Perun raja piirretty oikein. 

Arvioit liikkeellelasketusta määrästä Gronchi Rosaa vaihtelevat. Italian posti ilmoitti vuonna 1966 määräksi 79 625.

Gronchi Rosasta tunnetaan lukuisia väärennöksiä.

Gronchi Rosan virhe kiinnittää huomiota Perun rajoihin, mutta esittää rajat, jotka olivat voimassa ennen vuosina 1941–42 käytyä sotaa Ecuadorin kanssa. Konflikti kahden latinalaisamerikkalaisen valtion välillä syttyi Euroopan toisessa maailmansodassa, minkä vuoksi suurin osa ihmisistä ei lainkaan huomannut sitä. Tämän sodan jälkeen Peru liitti itseensä laajoja alueita Amazonin altaalla, ja tämä alueen lisäys on siitä lähtien näkynyt kartoissa. Skandaali aiheutti välittömän intohimon nousun filateliaan, joka saavutti spekulointitason ja romahti markkinan myötä muutamia vuosia myöhemmin.

Italian posti yritti poistaa nämä postimerkit käytöstä, jopa ne, jotka oli jo myyty. He määräsi, että jo leimatut ja lähetetyt merkit korvataan korjatulla versiolla (harmailla), ja suorittivat laajamittaisen takavarikkotoiminnan postin sieppaamiseksi. Kuitenkin jotkut merkit välttyivät takavarikoinnilta, ja niistä tuli halutuimpia italialaisten filatelistien kokoelmissa. Katologihinta "Rosa Gronchista" oli keskimäärin noin 1 500 dollaria, kun taas korjattu lisäpainos myytiin noin yhdeksällä. Perun rajat tekevät Gronchi Rosa -postimerkistä arvokkaan keräilyesineen, jonka nykyarvo on 31 171 dollaria. Ruusunväristen Gronchi-kuorien markkina-arvo on 600–900 euroa, riippuen kuoren laadusta ja säilytyskunnosta. 

On ristiriitaisia mielipiteitä siitä, kuinka monta näistä postimerkeistä on liikkeellä keräilijöiden ja liikemiesten keskuudessa. Italian postin virallisessa lehdistötiedotteessa vuodelta 1966 mainitaan, että 79 625 merkkiä olisi välttynyt takaisinvedolta ja niistä 90 on postimuseoissa ja 80 annettu lahjoina diplomaateille.

 Lähteet 

Luokka:Postimerkit
Luokka:Italialaiset viestimet
Luokka:1961